ร้านก๋วยเตี๋ยวร้านดังของอุทัยจะเน้นเป็นพวกก๋วยเตี๋ยวไก่ใส่พริกกันเป็นส่วนใหญ่ แต่ไม่ใช่ว่าเมนูแบบเส้นอื่นๆ จะไม่ได้รับความนิยม เพราะไปอุทัยมาหลายรอบ ก็เริ่มมองเห็นร้านเมนูเส้นแบบต่างๆ ทุกมุมเมือง 

   วันนี้เดินเล่นหาอาหารทานแถว 5 แยก ถนนคนเดิน เห็นคนพื้นทีามารอซื้อกลับบ้าน ที่ร้านนี้กันเต็ม แต่คนทานที่ร้านไม่เยอะเท่าไหร่ ร้านเป็นอาคารไม้ ที่จะมีเพิงรถเข็นตั้งหน้าร้าน กับที่นั่ง 2-3 โต๊ะ และเค้าขายผัดไทยอยู่อย่างเดียวนี่แหละค่ะ 

   ลองทานผัดไทยกุ้งแห้งธรรมดา ราคา 30 บาท ได้ปริมาณเยอะทั้งเส้น ทั้งเครื่องอย่างกุ้งแห้ง และขนาดกุ้งแห้งตัวใหญ่เสียด้วย อีกเมนูสั่ง กุ้งสด ราคาเพิ่มมาเป็น 40 บาท กุ้งตัวใหญ่เช่นกัน และรสชาติใช้ได้ค่ะ

   โดยรวมมอบ 3 ดาว ที่รสชาติพอใช้ได้ แต่ความโดดเด่นยกให้ความยิ้มแย้ม เป็นมิตรของป้าคนขาย และก็เป็นปริมาณนนี่แหละ ที่คุ้มค่ามากๆ อิ้มแปร้ค่ะ

 